**Dorul de părinți**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Părinții-s doar un val de amintire

Pe care îi jelim în ceasul morții

Noi le plantăm tot greul în privire

Și îi lăsăm s-aștepte-n fața porții

Lăsăm deoparte tot ce-nseamnă casă

Uitând de palmele rănite și muncite

De ochii triști deloc nu ne mai pasă

Bunicii noștri plâng pe sub morminte

Am devenit străini cu-ai noștri semeni

Nu mai cunoaștem care ne e locul

Culegi furtună dacă vântu-l semeni

În inimă simțim cum arde focul

Dar ce să faci când viața este crudă

Te naști in lumea celor cu păcate

Iubirea azi devine marea trudă

Pe care o cersești noapte de noapte

Trecut-au ani, că viața-i efemeră

Și chipul aparent e-nșelător

Ieri tinerețea îmi era fidelă

Azi bătrâneții i-am rămas dator

Georgian Ionut Zamfira